b'\n_START_ARTICLE_\nDeng Yaping\n_START_PARAGRAPH_\nDeng Yaping (s. 5. helmikuuta 1973 Zhengzhou) on kiinalainen p\xc3\xb6yt\xc3\xa4tennispelaaja, moninkertainen maailmanmestari ja olympiavoittaja. Dengia pidet\xc3\xa4\xc3\xa4n yleisesti maailman kaikkien aikojen parhaana naispelaajana. Lopettaessaan 24-vuotiaana pienikokoinen Deng (149 cm) oli voittanut nelj\xc3\xa4 olympiakultaa ja yhdeks\xc3\xa4n maailmanmestaruutta . H\xc3\xa4net on \xc3\xa4\xc3\xa4nestetty Kiinan vuosisadan naisurheilijaksi._NEWLINE_Deng voitti olympiakultaa Barcelonassa 1992 ja Atlantassa 1996 sek\xc3\xa4 kaksin- ett\xc3\xa4 nelinpeliss\xc3\xa4._NEWLINE_Urheilu-uransa j\xc3\xa4lkeen Deng valittiin vuonna 1997 KOK:n urheilijaj\xc3\xa4seneksi. H\xc3\xa4n aloitti opiskelunsa Tsinghuan yliopistossa, siirtyi sielt\xc3\xa4 Nottinghamin yliopistoon. Nykyisin h\xc3\xa4n valmistelee tohtorinv\xc3\xa4it\xc3\xb6skirjaa Cambridgen yliopistossa (Jesus Collegessa).'